ན་པ་སྟེ།
འོ་ན་
མཐར་ཐུག་ཐེག་པ་གཅིག་ན་ཉན་རང་གི་འབྲས་བུ་བཤད་པ་འདི་ཅི་ཞེ་ན།
གང་གི་ཕྱིར་གདུལ་བྱའི་འགྲོ་བ་རྣམས་ལ་སངས་རྒྱས་ཀྱི་ཡེ་ཤེས་བླ་ན་
མེད་པ་ལ་ལྷག་པར་མོས་པའི་གེགས་འདོད་ཆགས་ལ་སོགས་པའི་ཉེས་པ་
ཆེན་པོ་བསྐྱེད་པར་བྱེད་པའི་རྒྱུ་སེམས་ཅན་དང་བསྐལ་པ་དང་ཉོན་མོངས་
པ་དང་ལྟ་བ་དང་། ཚེའི་སྙིགས་མ་འདི་དག་ཡོད་པར་འགྱུར་བ་དེའི་ཕྱིར།
འཇིག་རྟེན་དག་སངས་རྒྱས་ཀྱི་སྤྱོད་ཡུལ་གཏིང་ཟབ་ཅིང་དཔག་པར་
དཀའ་བ་ལ་ཐོག་མར་འཇུག་པ་མི་འགྱུར་ལ། བདེ་བར་གཤེགས་པ་
རྣམས་ཀྱང་གདུལ་བྱ་སྣོད་མ་ཡིན་པར་མཐོང་བ་ཙམ་གྱིས་དེ་དག་སྤངས་
པར་མི་བྱེད་དེ་གང་ཕྱིར་བཅོམ་ལྡན་འདས་ཁྱོད་ཀྱིས་གདུལ་བྱ་རྣམ་པ་
གཞན་གྱི་སྒོ་ནས་འདུལ་བའི་མཁྱེན་རབ་དང་ཐུགས་རྗེའི་ཐབས་ལྷན་ཅིག་
པ་མངའ་བའི་ཕྱིར་དང༌། གང་ཕྱིར་སྔར་བྱང་ཆུབ་སེམས་དཔའི་སྤྱད་པ་
སྤྱོད་པའི་ཚེ་བདག་གིས་སེམས་ཅན་གྲོལ་ཞེས་ཁྱོད་ཀྱིས་ཞལ་གྱིས་
བཞེས་པའི་ཕྱིར་ཐེག་པ་རྣམ་པ་གཞན་གྱི་སྒོ་ནས་གདོན་མི་ཟ་བར་བསྒྲུབ་
དགོས་པའི་ཕྱིར་རོ། །གདུལ་བྱ་རྣམས་མཐར་ཐུག་ཐེག་ཆེན་ལ་དང་པོ་ནས་
འཇུག་པའི་གེགས་རྣམ་པ་མང་པོ་འདི་དག་ཡོད་ཅིང་། འཇིག་རྟེན་རྣམས་
གདོན་མི་ཟ་བར་མཐར་ཐུག་གི་འབྲས་བུ་མྱང་འདས་ལ་འགོད་དགོས་པ་
དེའི་ཕྱིར་དཔེར་ན་དེད་དཔོན་ཐབས་ལ་མཁས་པས་རིན་པོ་ཆེའི་གླིང་དུ་
200

དབུ་མ་འཇུག་པའི་འབྲུ་འགྲེལ་བློ་གསལ་དགའ་བའི་མེ་ལོང་།
ཆས་པའི་སྐྱེ་བོའི་ཚོགས་རྣམས་ལམ་གྱིས་དུབ་པའི་ངལ་བ་སེལ་བའི་ཕྱིར་
དུ་གྲོང་ཁྱེར་ཡིད་དུ་འོང་བ་རབ་ཏུ་རྣམ་པར་བཀོད་ནས་འཁོར་གྱི་སྐྱེ་བོའི་
ཚོགས་དབུགས་དབྱུང་ནས་སླར་ཡང་རིན་པོ་ཆེའི་གླིང་དུ་འཁྲིད་པར་བྱེད་
པ་ལྟར་བཅོམ་ལྡན་འདས་ཁྱོད་ཀྱིས་ཀྱང་འཁོར་བའི་ཤུལ་ལམ་རིང་པོའི་
ལམ་གྱིས་དུབ་པའི་འགྲོ་བ་རྣམས་སངས་རྒྱས་ཀྱི་སར་བཀྲི་བའི་ཐབས་སུ་
ཐེག་པ་ཆེན་པོའི་ཚུ་རོལ་དུ་ཉན་ཐོས་དང་རང་སངས་རྒྱས་ཀྱི་ཐེག་པ་འདི་
དག་བཀོད་ནས་སློབ་མ་ཉན་རང་གི་རིགས་ཅན་རྣམས་ཉེ་བར་ཞི་བ་མྱ་
ངན་ལས་འདས་པའི་ཚུལ་ལ་ཐོག་མ་ཉིད་སྦྱར་བར་མཛད་ཅིང་། འཁོར་
བའི་འབྲོག་དགོན་པས་དབུགས་འབྱིན་པ་ན་སླར་ཡང་སངས་རྒྱས་ཀྱིས་
སར་བཀྲི་བར་མཛད་དོ། །གཞན་ཡང་རང་འདོད་ཡིད་བྱེད་ལས་རྣམ་པར་
དབེན་ཞིང་སྟོང་པ་ཉིད་དང་སྙིང་རྗེ་ཆེན་པོ་ལ་བློ་སྦྱངས་པ་རྣམས་ལ་ཉན་
རང་གི་ཐེག་པ་ལས་ལོགས་སུ་ཐོག་མར་ཐེག་པ་ཆེན་པོ་གསུང་བར་མཛད་
དོ༑ ༑གསུམ་པ་ལ། མངོན་པར་བྱང་ཆུབ་པའི་དབང་དུ་བྱས་པ་དང་། རྟག་
ཏུ་སྲིད་པར་བཞུགས་པའི་དབང་དུ་བྱས་པ་གཉིས། དང་པོ། བདེ་བར་
གཤེགས་པ་སོགས་ཚིགས་བཅད་གཅིག་གིས་བསྟན་ཏེ། བདེ་བར་
གཤེགས་པ་ཁྱོད་ནི་མ་ལུས་པའི་ཕྱོགས་བཅུའི་ཞིང་སངས་རྒྱས་རྣམས་ཀྱི་
གཟིགས་པའི་ཡུལ་དག་ན་རྡུལ་ཕྲ་རབ་ཀྱི་རྡུལ་ཕྲན་རྣམས་ཇི་སྙེད་བདོག་
པ་སྟེ་ཡོད་པར་གྱུར་པའི་གྲངས་དེ་སྙེད་དུ་བདེ་བར་གཤེགས་པས་སེམས་
ཅན་འདུལ་བའི་ཕྱིར་སྤྲུལ་པའི་སྐུ་མངོན་པར་བྱང་ཆུབ་མཆོག་གམ་རབ་
201

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
དང་དམ་པ་ཕུལ་དུ་གྱུར་པའི་གོ་འཕང་དུ་གཤེགས་ཟིན་ཕྱིན་གྱི་བསྐལ་
པའང་དེ་སྙེད་དོ། །འོན་ཀྱང་བཅོམ་ལྡན་འདས་ཁྱོད་ཀྱི་གསང་བ་འདི་
སྔོན་དགེ་བའི་རྩ་བ་མ་བསགས་པ་རྣམས་ཀྱིས་ལྷག་པར་མོས་པ་དཀའ་
བའི་ཕྱིར་བསྙད་པར་བགྱི་བ་མ་ཡིན་ཡང་། གང་ཞིག་ལྷག་པར་མོས་པར་
བྱེད་པ་རྣམས་ལ་བསོད་ནམས་གཞལ་དུ་མེད་པར་ཐོབ་པའི་ཕྱིར་བཤད་
དོ༑ ༑གཉིས་པ་ལ། མདོར་བསྟན། རྒྱས་བཤད་གཉིས། དང་པོ། རྒྱལ་བ་
ཇི་སྲིད་སོགས་ཚིགས་བཅད་གཅིག་གིས་བསྟན་ཏེ། རྒྱལ་བ་ཁྱོད་ནི་ཇི་
སྲིད་འཇིག་རྟེན་མཐའ་དག་མྱ་ངན་འདས་པའི་གོ་འཕང་མཆོག་རབ་ཏུ་ཉེ་
བར་ཞི་བར་ཐམས་ཅད་འགྲོ་བ་མིན་ཞིང་སེམས་ཅན་ཟད་པའི་དུས་མེད་
ལ་ནམ་མཁའ་ནི་རྣམ་པར་འཇིག་པར་འགྱུར་ཞིང་མེད་པའི་དུས་སྲིད་པ་
མིན་པ་དེ་སྲིད་དུ། ཤེས་རབ་ཀྱི་ཕ་རོལ་ཏུ་ཕྱིན་པའི་ཡུལ་གྱིས་བསྐྱེད་ཅིང༌།
ཁྱོད་ནི་ཐུགས་བརྩེ་བའི་མ་མ་ལ་གཏད་པས་ཡུན་རིང་དུ་བསྐྱེད་པའི་ཚུལ་
ལུགས་ཇི་ལྟ་བ་བཞིན་བྱེད་པས་ན། སེམས་ཅན་གྱི་དོན་ཡལ་བར་དོར་ཏེ་
ལྷག་མེད་དུ་མྱ་ངན་ལས་འདས་པའི་ཞི་བར་གྱུར་བ་མངོན་དུ་མཛད་ནས་
འགྲོ་དོན་རྒྱུན་ཆད་པར་འགྱུར་བ་ག་ལ་མངའ་སྟེ་དུས་རྟག་ཏུ་འགྲོ་བའི་
དོན་བྱེད་པའི་ཕྱིར་རོ། །འདི་ཤེས་རབ་དང་སྙིང་རྗེ་གཉིས་པོ་ནི་རང་གི་
བདག་མེད་གཉིས་ཀའི་རང་བཞིན་ཇི་ལྟ་བ་བཞིན་ཁོང་དུ་ཆུད་པས།
སེམས་ཅན་ཐམས་ཅད་ཡེ་ནས་རང་གི་ངོ་བོས་སྤྲོས་པ་ཐམས་ཅད་དང་
བྲལ་བའི་རང་བཞིན་དུ་བཞུགས་པ་ལ། དེ་ལྟར་མ་རྟོགས་ནས་ང་དང་ང་
202

དབུ་མ་འཇུག་པའི་འབྲུ་འགྲེལ་བློ་གསལ་དགའ་བའི་མེ་ལོང་།
ཡིར་འཛིན་པས་བཅིངས་ནས་ལས་ཉོན་གྱི་གཞན་དབང་གིས་སྡུག་བསྔལ་
བའི་འགྲོ་བ་རྣམས་ལ་བརྩེ་བའི་སྙིང་རྗེ་ཆེན་པོ་སྟོང་ཉིད་དང་ངོ་བོ་དབྱེར་
མེད་ཅིང་ལྡོག་ཆས་ཕྱེ་བ་ཙམ་ལ་སྙིང་རྗེ་ཆེན་པོའི་མཚན་གྱིས་སྨོས་པ་
ཡིན་གྱི། གཞན་དུ་སྟོང་ཉིད་ཁོ་ན་བསྒོམས་པས་དམན་ལམ་གྱི་མྱང་འདས་
སུ་གོལ་གྱིས་དོགས་ན་དེའི་མཐའ་སེལ་བྱེད་ཀྱི་སྙིང་རྗེ་གཟོད་བསྐྱེད་ནས་
བཅོས་ཤིང་འདུས་བྱས་ཀྱི་རྒྱུན་དེ་སངས་རྒྱས་ཀྱི་ས་ན་ཡོད་པ་ལྟ་བུ་ནི་མ་
ཡིན་ནོ། །གཉིས་པ་འགྲོ་བ་ལ་ཐུགས་བརྩེ་ཚད་མེད་པ་མངའ་ཚུལ་དང་།
དཔེ་ཡུལ་སྡུག་བསྔལ་ཅན་གྱི་སེམས་ཅན་རྣམས་ཟད་པ་མེད་པ་མྱ་ངན་
ལས་མི་འདའ་བའི་ཚུལ་གཉིས། དང་པོ། གཏི་མུག་སྐྱོན་སོགས་ཚིགས་
བཅད་གཅིག་གིས་བསྟན་ཏེ། གཏི་མུག་གི་སྐྱོན་གཟུགས་སོགས་ལ་
མངོན་པར་ཞེན་པའི་དབང་གིས་ཟ་ཞིང་ལོངས་སྤྱོད་པའི་སྐྱེ་བོ་ཐུབ་པ་ཉིད་
ཀྱི་ནང་མི་ལྟ་བུར་གྱུར་པ་དེ་དག་ལ་ཁྱོད་ཐུགས་བརྩེ་བ་དེ་ལྟར་དུག་ཟོས་
ཞིང་དེའི་སྡུག་བསྔལ་གྱིས་ཉེན་པའི་བུ་གཅིག་པུ་ལའང་མས་སྡུག་བསྔལ་
དེ་ཙམ་དུ་འབྱུང་བ་མ་ཡིན་པ་དེས་ན། མགོན་པོ་ཐུགས་རྗེའི་དབང་གིས་
རབ་ཏུ་ཞི་བར་གཤེགས་པར་འགྱུར་བ་མ་ལགས་སོ། །གཉིས་པ་གང་ཕྱིར་
སོགས་ཚིགས་བཅད་གཅིག་བསྟན་ཏེ། གང་གི་ཕྱིར་བྱིས་པ་མི་མཁས་པ་
དག་གིས་དངོས་པོ་ཡོད་པ་དང་། མེད་པ་མངོན་པར་ཞེན་པའི་བློ་ཅན་གྱི་
དངོས་པོ་ཡོད་པར་ལྟ་བ་འགའ་ཞིག་གིས་དགེ་སྡིག་ལ་བླང་དོར་རེ་མོས་སུ་
བྱེད་པས་ལྷ་དང་མི་སོགས་སུ་སྐྱེས་ཀྱང་སྐྱེ་བ་དང་འཇིག་པའི་གནས་
203

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
སྐབས་ཀྱི་སྡུག་བསྔལ་དང་། ཡུལ་སྡུག་པ་དང་བྲལ་བ་དང་། མི་སྡུག་པ་
དང་འཕྲད་པ་ལས་བྱུང་བའི་སྡུག་བསྔལ་སྣ་ཚོགས་ཀྱིས་གཟིར་བ་དང༌།
དངོས་པོ་མེད་པ་ད་ལྟ་བ་འགའ་ཞིག་གིས་ཕྱིན་ཅི་ལོག་ཏུ་ཞུགས་པའི་སྡིག་
ཅན་གྱིས་འགྲོ་བ་དམྱལ་བ་ལ་སོགས་པ་ཐོབ་པས་སྡུག་བསྔལ་མི་བཟོད་
པ་སྣ་ཚོགས་མྱོང་བ་དེའི་ཕྱིར་སྡུག་བསྔལ་གྱིས་མནར་བའི་འཇིག་རྟེན་གྱི་
འགྲོ་བ་འདི་དག་ཐུགས་བརྩེ་བའི་ཡུལ་དུ་རབ་ཏུ་དོང་བས། དེའི་ཕྱིར་
བཅོམ་ལྡན་འདས་ཐུགས་རྗེའི་དབང་གིས་ཁྱོད་ནི་ཐུགས་ཞི་བ་ལ་མངོན་
པར་དགའ་བ་ལ་བཟློག་པས་ན་ཇི་སྲིད་འགྲོ་བ་ཀུན་མ་གྲོལ་བ་དེ་སྲིད་དུ་
མྱ་ངན་ལས་འདའ་བ་མི་མངའ་འོ། །དེ་ལྟར་ན་བསྟན་བཅོས་ཀྱི་ལུས་
ཡོངས་སུ་རྫོགས་པར་བཤད་ཟིན་ནས།
གསུམ་པ་མཇུག་མཐར་ཕྱིན་པའི་བྱ་བ་ལ། ཇི་ལྟར་བརྩམས་པའི་ཚུལ་
དང་། དེ་ལྟར་བརྩམས་པའི་དགེ་བ་བསྔོ་བ་གཉིས། དང་པོ་ལ་བརྩམས་ཚུལ་
དངོས་དང༌། དེ་ལྟར་བརྩམས་པའི་དགོས་པ་གཉིས། དང་པོ་ལ་གང་ལ་
བརྟེན་ནས་བརྩམས་ཚུལ་དང་། དེ་ལྟར་བརྩམས་པའི་བསྟན་བཅོས་འདིར་
ཐུན་མོང་མ་ཡིན་པར་བསྟན་པ་གཉིས། དང་པོ། ལུང་འདི་དགེ་སློང་
སོགས་ཚིགས་བཅད་གཅིག་གིས་བསྟན་ཏེ། གོང་དུ་བཤད་པའི་ལུང་འདི་
དག་ནི་སངས་རྒྱས་ཀྱི་བསྟན་པའི་སྒོར་ཞུགས་པ་ཡོངས་སུ་རྫོགས་པ་དགེ་
སློང་ཟླ་བ་གྲགས་པ་བདག་གིས་དབུ་མ་རྩ་བ་ཤེས་རབ་སོགས་ཀླུ་སྒྲུབ་
204

དབུ་མ་འཇུག་པའི་འབྲུ་འགྲེལ་བློ་གསལ་དགའ་བའི་མེ་ལོང་།
ཀྱི་བསྟན་བཅོས་དག་ལས། དོན་ཇི་ལྟར་ཟབ་པ་རྣམས་ཕྱོགས་གཅིག་ཏུ་
བཏུས་པ་དང་། ངེས་པའི་དོན་གྱི་ལུགས་ཇི་བཞིན་པ་དང་། ཀླུ་སྒྲུབ་ཀྱི་
རྗེས་སུ་བཟུང་ཞིང་མན་ངག་ཇི་ལྟ་བ་བཞིན་དུ་བརྗོད་པ་ཡིན་གྱི་ཁོ་བོས་
རང་བཟོས་སྦྱར་བ་ནི་མ་ཡིན་ཞེས་དོན་ནོ། །གཉིས་པ་ནི་འདི་ལས་སོགས་
ཚིགས་བཅད་གཅིག་གིས་བསྟན་ཏེ། ཇི་ལྟར་སྟོང་པ་ཉིད་ཅེས་བྱ་བའི་
ཆོས་འདི་དབུ་མའི་བསྟན་བཅོས་ལས་གཞན་དག་ལ་ཕྱིན་ཅི་མ་ལོག་པར་
བསྟན་པ་མེད་པ་དེ་བཞིན་དུ་བསྟན་བཅོས་འདིར་འབྱུང་བའི་ལུགས་གང་
ཞིག་བརྒལ་ལན་དང་བཅས་པས་བསྙད་པ་དེའང་ཀླུ་སྒྲུབ་ཀྱི་གཞུང་གི་
རྗེས་སུ་འབྲང་བའི་བསྟན་བཅོས་འདི་ལས་གཞན་གྱི་བསྟན་བཅོས་
ཐུན་མོང་བའི་དོན་ཀླུ་སྒྲུབ་ཀྱི་དགོངས་པ་ཇི་ལྟ་བ་བཞིན་མེད་ཅེས་མཁས་
པ་རྣམས་ཀྱི་དོན་ལ་རྟོན་པའི་སྒོ་ནས་ངེས་པར་མཛོད་ཅིག་ཅེས་པའོ། །
གཉིས་པ་དགོས་པ་ལ་དངོས་དང་། དགོས་པ་དེ་ལྡན་གྱི་གཞུང་འདི་ཁོ་
ན་འཛིན་པ་གདམས་པ་གཉིས། དང་པོ་ཀླུ་སྒྲུབ་བློ་མཚོ་སོགས་ཚིགས་
བཅད་གཅིག་གིས་བསྟན་ཏེ། འཕགས་པ་ཀླུ་སྒྲུབ་ཀྱི་བློ་གྲོས་རྒྱ་མཚོ་
མཐའ་དཔག་དཀའ་བའི་ཕྱིར་ཤིན་ཏུ་རྒྱ་ཆེ་བའི་ཁ་དོག་ཤིན་ཏུ་གནག་པ་
དང་འདྲ་བའི་སྐྱེ་མེད་ངང་སྟོང་ཉིད་ལ་སོགས་པའི་ཚིག་གི་རླབས་ཕྲེང་ཡི་
གེ་ཙམ་མཐོང་བས་འཇིགས་ཏེ། སྔོན་གྱི་བསྟན་བཅོས་མཛད་པ་པོ་དབྱིག་
གཉེན་ལ་སོགས་པའི་སྐྱེ་བོས་ཀླུ་སྒྲུབ་ཀྱི་ལུགས་བཟང་གང་དག་རྒྱང་རིང་
དུ་སྤངས་པས་དེའི་ཕྱིར། ཀླུ་སྒྲུབ་ཀྱི་བློ་མཚོ་ལས་སྐྱེས་པའི་དབུ་མ་རྩ་བའི་
205

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
ཚིག་ལེའུར་བྱས་པའི་སློབ་དཔོན་ལེགས་ལྡན་འབྱེད་སོགས་ཀྱིས་བློ་གྲོས་
ཀྱི་ཟེར་གྱིས་ཅུང་ཟད་ཁ་བུས་པ་མེ་ཏོག་ཀུ་མུད་དེ་ཉིད་དཔལ་ལྡན་ཟླ་
བའི་བློ་གྲོས་ཀྱི་ཟེར་གྱིས་ལེགས་པར་ཁ་བྱེ་ནས་དེའི་ནང་གི་རྟེན་འབྱུང་
ཟབ་མོ་བདེན་གཉིས་ཟུང་དུ་ཆུད་པའི་དོན་གྱི་ཆུ་ཡན་ལག་བརྒྱད་ལྡན་ལྟ་
བུས། ད་ལྟ་ཟླ་བ་གྲགས་པས་སྐལ་བ་དང་ལྡན་པའི་གདུལ་བྱ་ལ་མངོན་
པར་འདོད་པའི་རེ་བ་རྣམས་རབ་ཏུ་སྐོང་བར་བྱེད་དེ། དེའི་དོན་ཇི་ལྟ་བ་
བཞིན་དུ་གཟིགས་ནས་འཕགས་པའི་གོ་འཕང་བརྙེས་པའི་ཕྱིར་རོ། །དེ་
ནས་སློབ་དཔོན་གྱི་གཞུང་མི་ནུབ་པར་གསལ་བའི་ཕྱིར་དང་། ཉིད་དང་
སྐལ་བ་མཉམ་པའི་ཕྱི་རབ་གདུལ་བྱའི་དོན་དུ་མཛད་དོ། །གཉིས་པ་དེ་
ཉིད་བཤད་ཟིན་སོགས་ཚིགས་བཅད་གཅིག་གིས་བསྟན་ཏེ། དེ་ཁོ་ན་
ཉིད་བཤད་ཟིན་པའི་རྟེན་འབྱུང་ཟབ་མོའི་ཚུལ་བློ་དམན་པ་གཞན་དག་
ཀྱང་འཇིགས་སུ་རུང་བ་འདི་ནི་སྔོན་སྟོང་པ་ཉིད་ལ་གོམས་ཤིང་ས་བོན་
དང་ལྡན་པ་ཉིད་དང་གཞན་ཡང་སྨོན་ལམ་བཏབ་པ་འགའ་ཞིག་ཉིད་
ལས་སྐྱེ་བོས་རྒྱུའི་སྟོབས་ཀྱིས་ངེས་པར་རྟོགས་པར་འགྱུར་གྱི་གཞན་
དུ་ན་ཟབ་མོ་འདི་གསན་རྒྱ་ཆེ་ཡང་སྟོང་ཉིད་ལ་ལྷག་པར་མོས་པའི་ས་
བོན་དང་བྲལ་བའི་སློབ་དཔོན་གཞན་གྱི་ཐུགས་སུ་ཇི་ལྟ་བ་བཞིན་ཆུད་
པར་མི་འགྱུར་རོ། །དེའི་ཕྱིར་ཐར་འདོད་ཀྱི་སྐྱེས་བུ་རྣམས་ཀྱིས་གཞན་གྱི་
ཚུལ་ལུགས་རྣམས་ནི་སློབ་དཔོན་དེ་དག་གིས་རང་རང་གི་བློས་སྦྱར་བའི་
ལུགས་འདི་དག་མཐོང་ནས་དཔེར་ན་ཕྱི་གཞུང་ན་རང་རང་གི་བློས་སྦྱར་
206

དབུ་མ་འཇུག་པའི་འབྲུ་འགྲེལ་བློ་གསལ་དགའ་བའི་མེ་ལོང་།
བའི་བདག་རྟག་སོགས་བརྗོད་པའི་གཞུང་ལུགས་ལྟར། གཞན་ལུགས་
ཀྱི་བཞེད་གཞུང་དག་དེ་ལྟར་མཐོང་བས་ཀླུ་སྒྲུབ་ཀྱིས་བཞེད་གཞུང་འདི་
ལས་གཞན་ལ་དགའ་བའི་བློ་དོར་བར་བྱ་རིགས་ཏེ། གོང་དུ་བཤད་པའི་
ཕྱི་གཞུང་བཞིན་ནོ། །གཉིས་པ་དགེ་བསྔོ། སློབ་དཔོན་ཀླུ་སྒྲུབ་སོགས་
ཚིགས་བཅད་གཅིག་གིས་བསྟན་ཏེ། སློབ་དཔོན་ཀླུ་སྒྲུབ་ཀྱི་ལུགས་
བཟང་པོ་བདེན་པ་གཉིས་ཕྱིན་ཅི་མ་ལོག་པའི་ཚུལ་མཐའ་དག་བརྗོད་
པར་བྱས་པའི་རྗོད་བྱེད་ལེགས་པར་བསྙད་པ་ལས་བྱུང་བའི་ཟླ་བ་གྲགས་
པ་བདག་གིས་བསོད་ནམས་གང་ཞིག་ཐོབ་པ། ཕྱོགས་ཀྱི་མཐར་མ་ལུས་
ཁྱབ་ཅིང་ཐོགས་པ་མེད་པའི་ཡིད་ཀྱི་ནམ་མཁའ་ཉོན་མོངས་འདོད་ཆགས་
སོགས་ཀྱིས་ཁ་དོག་སྔོན་པོ་བྱས་པའི་ཡིད་ཀྱི་ནམ་མཁའ་སྟོན་ཀའི་ནམ་
ཕྱེད་ཀྱི་རྒྱུ་སྐར་དྲི་མ་མེད་པ་ལྟར་ཤིན་ཏུ་དཀར་བའམ། ཉོན་མོངས་དང་
རྣམ་རྟོག་གིས་དཀྲིས་པའི་སེམས་ཀྱིས་སྦྲུལ་ལ་གདེངས་ཀའི་ནོར་བུ་རིན་
པོ་ཆེ་དང་འདྲ་བའི་བསོད་ནམས་ཀྱི་དགེ་བ་རིན་པོ་ཆེ་ལྟར་གང་ཞིག་ཐོབ་
པ་དེས། ཟུར་དང་པོ་འཇིག་རྟེན་ན་གནས་པའི་མ་ལུས་པའི་འགྲོ་བ་མཐའ་
དག་སྲིད་པ་དང་ཞི་བ་ཕྱོགས་གཅིག་པའི་རྒུད་པ་མཐའ་དག་ཞི་ཞིང་། ཟུར་
ཕྱི་མ་དེ་ཁོ་ན་མངོན་སུམ་དུ་རྟོགས་ནས་མྱུར་དུ་མཐར་ཕྱིན་ནས་བདེ་བར་
གཤེགས་པ་ཡོན་ཏན་རྒྱ་མཚོའི་སྐུ་མངའ་བ་སངས་རྒྱས་ཀྱི་སར་འགྲོད་
པའི་ཕྱིར་དུ་ཡོངས་སུ་བསྔོ་བར་མཛད་ནས་དེ་ཐོགས་པ་མེད་པ་མྱུར་དུ་
འགྲུབ་པར་ཤོག་ཅིག་ཅེས་སྨོན་པའོ།། །།
207

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
བཞི་པ་མཇུག་གི་དོན་ལ། སློབ་དཔོན་གང་གིས་མཛད་པ་དང་། ལོ་
ཙཱ་བ་གང་གིས་བསྒྱུར་བ་གཉིས། དང་པོ་དབུ་མ་ལ་འཇུག་པ་ཟབ་པ་དང་
རྒྱ་ཆེ་བའི་ཚུལ་གསལ་བར་བྱེད་པ། སློབ་དཔོན་ཟླ་བ་གྲགས་པ་ཐེག་པ་
མཆོག་ལ་ཐུགས་གཞོལ་བ། མི་འཕྲོག་པའི་མཁྱེན་རབ་དང་ཐུགས་རྗེ་
མངའ་བའི་རི་མོ་བྲིས་པའི་བ་དྲུས་མ་ལས་འོ་མ་བཞོས་པས་བདེན་པར་
ཞེན་པ་བཟློག་པར་མཛད་པས་སྦྱར་བ་རྫོགས་སོ། །གཉིས་པ། ཁ་ཆེའི་
ཡུལ་དུ་གྲོང་ཁྱེར་དཔེ་མེད་པའི་དཔུང་རིན་པོ་ཆེ་སྦས་པའི་གཙུག་ལག་
ཁང་དུ་ཁ་ཆེའི་རྒྱལ་པོ་དཔལ་འཕགས་པ་ལྷའི་སྐུ་རིང་ལ། རྒྱ་གར་གྱི་
མཁན་པོ་ཏི་ལ་ཀ་ཀ་ལ་ཤ་སྟེ་ཐིག་ལེ་བུམ་པ་དང་། བོད་ཀྱི་ལོ་ཙཱ་བ་བནྡེ་
ཚ་བ་ཉི་མ་གྲགས་ཀྱིས་ཁ་ཆེའི་དཔེ་དང་མཐུན་པར་བསྐྱུར་བས་ཞུས་ཏེ་
གཏན་ལ་ཕབ་པའོ།། །།
ཀྱེ་མ་ད་དུས་སྙིགས་མའི་སྐྱེ་བོ་འགས། །དབུ་མ་ཡིན་ཞེས་མཐའ་
ལྟར་ཞེ་ཕུགས་གཏད། །རྒྱལ་བསྟན་རྨང་བརླགས་སྐྱེ་བོ་ལོག་ལམ་ཁྲིད། །
དེའི་ཚུལ་བསམ་ན་ཕྱི་པའི་གྲངས་སུ་འོས། །ཡང་དག་བཀའ་དང་མཁས་
གྲུབ་སྐྱེས་བུ་རྣམས། །ཚད་མར་མི་འཛིན་རང་བཟོའི་འཁྱོག་བཤད་ཀྱིས